《赋得琼岛春云送戴廷礼还乡》
明代·韩殷

仙峰削出玉璘珣，阆苑红云片片新。晴带轻烟迎彩仗，暖浮苍片护朱轮。

望中误起河阳恨，梦里还疑楚水春。最是六街过雨后，独留青影送行人。

作者简介：明广东番禺人，字阜民，号雪鸿。景泰五年进士。历仕至刑部郎中。能伸理冤屈，不避权要，人称韩铁笔。尝与给事中白莹赴福建治御史朱荣之狱，守正不阿。有《雪鸿稿》。